open-index/open-wikipedia-markdown huggingface dataset:
Homeostase

**Homeostase** eller **homøostase** (av gr. *homoios*, lignende eller lik med, og *stasis*, stopp, stående eller stillestående) betegner den fysiologiske indre likevekten, altså den tendens en organisme har til å opprettholde en konstant, indre likevekt for temperatur, blodtrykk, væskevolum, konsentrasjon av salter og lignende, til tross for at de ytre påkjenninger er varierende.

I alle flercellete organismer utveksler cellene signaler som koordinerer de mange prosessene i hver enkelt celle, til det beste for hele organismen. Dette samarbeidet mellom cellene sikrer at miljøet rundt cellen, det vil si kroppens indre miljø, er hovedsakelig konstant. En rekke organer som for eksempel hjerte, lunger og nyrer bidrar gjennom kontrollerte justeringer av sin virksomhet til homeostasen.

Dagens normalnivå for homeostase er et resultat av en evolusjonær prosess, og kan dermed endres ved nye livsvilkår. Det er dog en prosess som skjer over mange generasjoner. Homeostasens formål er best mulige arbeidsvilkår for kroppens enheter og helhet. Eksempler er som følger; Kroppstemperaturen som holder 36,5–37,5 grader. Pyrogener øker kjernetemperaturen og dreper patogene (sykdomsfremkallende) organismer. Temperatursenteret befinner seg i hypothalamus og regulerer ved behov. Åndedrett (inspirasjon og respirasjon) på 12–18 ganger per minutt, saltkonsentrasjon, væskebalanse og ph. 

## Ubalanse
Homeostasehodepine, som tilhører gruppen av sekundære hodepiner, kan følge av ubalanse i homeostasen. Dette gjelder for eksempel hodepine knyttet til hypoksi og/eller hyperkapni, såkalt dialysehodepine, hodepine knyttet til arteriell hypertensjon, hypothyroidisme eller faste, såkalt kardial hodepine, og hodepiner knyttet til andre forstyrrelser i homeostasen.

## Se også
* Hodepine knyttet til forstyrrelse i homeostasen

## Referanser
Benz Phaeton

**Benz Phaeton** var en bilmodell fra Benz & Cie, som ble produsert på 1890-tallet. 

Bilen var en spesialutgave av Benz Victoria.

## Norges første bil
Eierne av Gjøvik Støberi & Mek. Værksted ved Anders Østbye importerte en Benz Phaeton til Norge i 1895. Bilen omtales som Norges første importerte bil, da  Hans Torgersen Vestby bygde en bil før dette. Avisen *Samhold* meldte 4. januar 1896 at bilen hadde stått noen dager på bryggen i Gjøvik. Siden det ikke gikk noen jernbane til byen på dette tidspunktet, måtte den trolig ha kommet over Mjøsa. Bilen ble prøvd ut samme vår, og satt i rutetrafikk mellom Tretten og Ringebu. Stadige problemer med motoren, samt problemer med at bilen skremte hester gjorde at bilen ble tatt ut av rutetrafikk samme høst. 

Bilen står i dag på Norsk Teknisk Museum i Oslo, og er i kjørbar stand. Den har en 2,9 liters motor som yter 5 hk. Dette gir en toppfart på 20 km/t. 

## Eksterne lenker
* – ''Norges første bil: Benz Phaeton fra 1895''
* - Peer Gretland: Bilens Historie, KNA 1951
Karl Friederich Griffin Dawes

**Karl Friederich Griffin Dawes** (1861–1941) var en norsk sjøoffiser og politiker (V). Dawes gikk gradene i forsvaret og endte til slutt som kommanderende admiral. Han var forsvarsminister i Jørgen Løvlands regjering 1907–1908. Dawes ledet Sjøforsvarets nøytralitetsvern under første verdenskrig.
__NOTOC__
## Karriere

Dawes ble født i Fredrikstad i 1861 som sønn av ingeniør, senere trelasthandler i Fredrikstad og Kristiania, Henry Dawes og hans hustru Caroline Griffin. Foreldrene var født i England. Han ble i 1887 gift med Karoline Sofie Wille (født 1863).

Han tok eksamen ved Sjøkrigsskolen i 1884 og ved Den militære høiskole året etter. Han hadde også flere studieopphold i utlandet med offentlig stipend: Frankfurt am Main i 1890, Berlin i 1891 og Danmark i 1895. Han var sekondløytnant fra 1882, premierløytnant fra 1885, kaptein fra 1894, kommandørkaptein fra 1900, kommandør fra 1903, samt kontreadmiral og kommanderende admiral fra 1910.

Dawes overtok som kommanderende admiral etter Christian Sparre, som måtte fratre etter den bitre admiralstriden. Dawes fratrådte som kommanderende admiral i 1919 og var sjef for 1. sjømilitære distriktskommando 1919–1929.

Han arbeidet ved Forsvarsdepartementet 1895–1901, først som teknisk assistent, fra 1899 som avdelingssjef. Han var midlertidig verftsdirektør i Horten 1901–1902, og sjef for Sjøkrigsskolen 1902–1910. Overadjutant hos kong Haakon VII 1905–1907.

Dawes var formann i Sjømilitære Samfund 1906–1908.

## Politisk arbeid
Dawes var statsråd og sjef for Forsvarsdepartementet i Jørgen Løvlands regjering som satt fra 23. oktober 1907 til 18. mars 1908. Han var også en aktiv lokalpolitiker, og satt i formannskapet i Kristiania 1898–1901 og i Horten 1901–1904. Han var dessuten formann i Jarlsberg og Larvik amts venstreforening 1884–1885.

## Utmerkelser
Han ble i 1904 utnevnt til ridder av 1. klasse av St. Olavs Orden, og forfremmet til kommandør av 1. klasse i 1908.

Andre utmerkelser:

* Storkorsridder av Order of the British Empire (Storbritannia, 1920)
*Kommandør av 2. grad av Dannebrogordenen (Danmark, 1903)
* Kommandør med storkors av Dannebrogordenen (Danmark, 1912)
* Kommandør med storkors av Sverdordenen (Sverige, 1919)
* Hvitt kors av 1. klasse av Cruces del Mérito Naval (Spania)
* Kongens fortjenstmedalje i gull (Norge, 1929)
* Den prøyssiske Kroneordenen (Tyskland, 1906)
*Den prøyssiske Kroneordenen, andre tildeling (Tyskland, 1913)
*Den kongelige og keiserlige Sankt Stanislaus-ordenen (Russland, 1900)
*Den røde ørns orden, 1. klasse (Russland, 1913)
*Kong Haakon VIIs jubileumsmedalje (Norge, 1930)
*Kroningsmedaljen 1906 (Norge, 1906)

Han var også innehaver av flere andre utenlandske ordener og norske dekorasjoner.

## Referanser


## Litteratur
* *Den Kongelige norske Sankt Olavs orden 1847-1947*, utgitt av ordenskanselliet ved O. Delphin Amundsen, Grøndahl & Søns Forlag, Oslo, 1947

## Eksterne lenker
*
Danish Yacht

**Danish Yacht ⅍** er et dansk verft etablert i 1988, som bygger one-off seil- og motorbåter i størrelsen 80–150&nbsp;fot. 

## Historikk
Det 5500 m² store verft ble etablert i 1988 i Skagen under navnet Skagen Yachtyard, men skiftet i 2000 til det nåværende navn. I 2008 hadde verftet 17 medarbeidere, som bygge båtene på bestilling og samarbeidet med eksterne konstruktører og designere. De samarbeidet også med LISA Airplanes for å tilby integrerte løsninger av småfly på dekk.

Selskapet har blant annet produsert en kopi av America's Cup-båten «Ranger» fra 1937 og treningsseilbåtene «Ertholm» (2005) og «Alholm» (2006) for 1. Eskadre i Søværnet. De har også levert seks DNV-godkjente MK I Holm-klasse patruljebåter til Søværnet i perioden 2004–2007. Verftet har spesialisert seg i å bygge med karbonfiber, Kevlar og epoxy for å holde vekten lav.

## Sertifiseringer
Verftet har følgende sertifiseringer: ISO 9001, ISO 14001og  OHSAS 18001

## Referanser


## Kilder
* Hjemmeside
* Søvernet 1.Eskadre
Elea (kvinnenavn)

**Elea** er et kvinnenavn dannet som en kortform av *[[Ella]]* eller *[[Eleanor]]*.

Elea er også navnet på en antikk gresk by i Italia, se Elaia. 

## Etymologi
*Elea* er en variant av *Ela*, *Ele* og *Ella*, som er kortformer av:
* Helena, en latinsk form av greske *Helene*, dannet av *helene* (gresk: ‘ελενη), «fakkel».
* navn som begynner på *El-*, *Edel-*, *Eil-*.
* navn som slutter på *-ela*, *-ella*, *-ele*, eller *-elle*.

*Elea* er også en kortform av *[[Eleanor]]*, som har opprinnelse i det franske navnet *Aliénor*. Dette navnet har usikker betydning.

## Utbredelse
*Elea* er kjent brukt i Norge første gang i 1763. Navnet var i Norge mest brukt på siste halvdel av 1800-tallet.

|}

## Kjente personer med navnet
Personene i listen er ordnet kronologisk etter fødselsår.
* Elea-Mariama Diarra (født 1990), fransk friidrettsutøver
* Elea Baucheron, fransk kunsthistoriker
* Elea Geissler, tysk barneskuespiller

## Annen bruk av navnet
* *Englatrollet Elea er modig*, barnebok fra 2014 av Janne Nerheim
* Elea, rollefigur i romanen *La nuit des temps* av Barjavel

## Referanser


## Eksterne lenker
*
Ea (navn)

**Ea** er et skandinavisk og finsk kvinnenavn dannet som en kortform av navn som slutter på *-ea*, som *[[Thea]]* og *[[Lea (fornavn)|Lea]]*. *Ea* betyr «hun» på latin. Ea er også en mannlig sumerisk vann-gud.

## Utbredelse

|}

## Kjente personer med navnet
Personene i listen er ordnet kronologisk etter fødselsår.

## Referanser


## Eksterne lenker
*
Nybygger

En **nybygger** er en person som har migrert til et område og etablert permanent bosted der, ofte for å kolonisere området. Nybyggere er som hovedregel mennesker som bosetter seg på et landområde og dyrker det opp, til motsetning fra nomader. Nybyggere blir også kalt «kolonister», «bosettere» og i USA «pionerer».

## Terminologi
Uttrykket nybygger blir vanligvis ikke brukt i forbindelse med den senere historien til veletablerte og/eller uavhengige, postkoloniale land med pågående innvandring, som dagens USA, Canada eller Australia, hvor uttrykk som immigranter blir foretrukket.

### Historisk bruk

I så godt som hvert eneste faktiske historiske tilfelle er nybyggerne bosatt på områder som tidligere hadde tilhørt vel-etablerte folkeslag, kjent som urbefolkning (ofte kalt «innfødte», «aboriginer», og i Amerika; «indianere»). Disse landområdene er vanligvis bosatt mot urbefolkningens ønsker, og deretter kontrollert, forsvart og utvidet med makt, eller det er kjøpt eller leid fra urbefolkningen på vilkår som er svært gunstige for nybyggerne, av og til som følge av en traktat (for eksempel Waitangitraktaten på New Zealand). I noen tilfeller (som i Australia) har den juridiske eiendomsretten til noen landområder på et langt senere tidspunkt blitt bestridt av urbefolkningen, som søker landrettigheter med bakgrunn i tradisjonell bruk.

Uttrykket «nybygger» ble vanligvis ikke brukt i forbindelse med mennesker som ble brakt til koloniene som ufri arbeidskraft, så som slaver (f.eks. i De forente stater), eller fanger (som i New York i 1674-1775 og Australia i 1788-1868). 

I Det russiske keiserdømmet ble både russere og utenlandske borgere invitert av regjeringen til å bosette seg i tynt befolkede områder. Disse nybyggerne ble kalt «kolonister», og omfattet blant annet tyskere ved Volga og i Volhynia, serbere og andre i Slavo-Serbia og russere i Kasakhstan.

Mange av de store bølgene av nybyggere kom sjøveien til de nye landområdene, men det er også eksempler på betydelige bosetningsbølger over land, så som boernes «Great Trek» i Sør-Afrika, og Oregon Trail i USA.

### Nyere bruk

I Midtøsten er israelske nybyggere jøder som bor i områder som ble erobret under seksdagerskrigen, og som gjøres krav på av palestinerne og Syria.

I Indonesia har transmigrasjonsprogrammet hatt som målsetning å få folk til å flytte fra den tett befolkede øya Java for å bli nybyggere på de tynnere befolkede øyene Sumatra og Borneo.

## Årsaker til emigrasjon
Nybyggerne har emigrert av mange forskjellige årsaker, men følgende faktorer er ofte involvert: ønsket om å starte et nytt og bedre liv i et fremmed land, personlige økonomiske problemer, sosial, kulturell, etnisk, eller religiøs forfølgelse (som pilegrimene, mormoner og sionister), politisk undertrykkelse, og incentiver fra regjeringer med sikte på å oppmuntre til nybygging.

## Se også
* Urbefolkning
* Kolonialisme
* Jomfrulandplanen
* Transmigrasi
* Israelske bosetninger
* Sooners
* Lebensraum
* Den grønne marsj
* Bureising, rydding av en ny gård ved nydyrking og oppføring av bygninger

## Referanser
Jack Reed

**John Francis «Jack» Reed** (født 12. november 1949 i Cranston nær Providence i Rhode Island i USA) er en amerikansk jurist og politiker (D). Han har vært senator fra Rhode Island siden 1997. Han satt i Representantenes hus fra 1991 til han ble senator. Han er liberal, og støtter økt våpenkontroll og selvbestemt abort. Han var i begynnelsen av sin karrière innenfor det militære, og tjenestegjorde i U.S. Army på 1970-tallet. Han avla juristeksamen ved Harvard Law School i 1982.

## Referanser


## Eksterne lenker
* 
* 
*
Team Ragde Charge

**Team Ragde Charge**, inntil 2021 **Team Ragde Eiendom,** inntil 2018 **Team Santander**, inntil 2014 **Team Centric** og inntil 2013 **Team Xtra personell**, er Norges første private, profesjonelle langrennslag. De deltar først og fremst i langløpscupen Ski Classics. 

Laget ble etablert av brødrende Anders og Jørgen Aukland i april 2007. Sesongen 2021/22 består laget av Anders Aukland, Andreas Nygaard, Anikken Gjerde Alnæs, Johan Hoel, Kasper Stadaas, Joar Thele, Karstein Johaug,  Marit Bjørgen og Oskar Kardin med Jørgen Aukland som manager og Magnar Dalen som sportssjef.   Marte Mæhlum Johansen var også med inntil hun la opp i oktober 2021.

Jørgen Aukland, Jens Eriksson, Laila Kveli, Johan Olsson, Justyna Kowalczyk, Jerry Ahrlin (til 2015), Øyvind Moen Fjeld, Kari Vikhagen Gjeitnes, Tord Asle Gjerdalen, Emilie Fleten, Thea Krokan Murud og Petter Eliassen har gått for laget tidligere. 

Laget vant i 2011/2012 sesongen Ski Classics lagkonkurransen sammenlagt, samt at teamets utøver Anders Aukland vant cupen sammenlagt individuelt. Laila Kveli, som var lagets eneste kvinnelige medlem den sesongen, kom på 6.-plass sammenlagt. 

Laget vant og i 2010/2011 sesongen Ski Classics lagkonkurransen sammenlagt, men da ble lagets beste utøver sammenlagt Anders Aukland på tredjeplass sammenlagt individuelt. Laila Kveli kom på 5.-plass i damenes sammenlagtkonkurranse, mens Sara Svendsen ble teamets beste kvinne på 4.-plass sammenlagt.

Sesongen 2017/18 bestod laget av Anders Aukland, Tord Asle Gjerdalen, Andreas Nygaard, Øyvind Moen Fjeld, Oskar Kardin og Kari Vikhagen Gjeitnes. I sesongen 2018/19 bestod laget av Anders Aukland, Tord Asle Gjerdalen, Andreas Nygaard, Oskar Kardin, Øyvind Moen Fjeld, Joar Thele og Kari Vikhagen Gjeitnes.

Sesongen 2019/20 bestod laget av Anders Aukland, Petter Eliassen, Andreas Nygaard, Oskar Kardin, Anders Aukland, Joar Thele, Tord Asle Gjerdalen, Emilie Fleten og Thea Krokan Murud med Jørgen Aukland som manager og Magnar Dalen som sportsdirektør.

Sesongen 2020/21 bestod laget av Anders Aukland, Andreas Nygaard, Petter Eliassen, Oskar Kardin, Joar Thele, Karstein Johaug, Marit Bjørgen, Anikken Gjerde Alnes og Therese Johaug.

## Referanser


## Eksterne lenker
*
* Team Santander hjemmeside 
* Teampresentasjon på Youtube fra 2008
James Lin Bingliang

**James Lin Bingliang** (født i mai 1913  i Kina, død 25. mai 2001 i Guangzhou) var myndighetsutnevnt, katolsk biskop i erkebispedømmet Guangzhou i provinsen Guangdong i Folkerepublikken Kina.

Lin var blant de første seminarister som studerte ved Det sørkinesiske regionalseminar (nå Holy Spirit Seminary) i Aberdeen i Hongkong. Han gikk der fra 1931 til 1941, med et avbrudd i Guangzhou 1936-1939 på grunn av sykdom.

Han ble presteviet i 1941, og virket i menigheter, leprosarier og et psykiatrisk sykehus i Guangzhou. Han ble vikar (sogneprest) for katedralmenigheten i 1982.

I februar 1990 ble han nominert til koadjutorbiskop for Guangzhou. Men den myndighetsutnevne biskop Joseph Ye Yinyun avgikk med døden i mars samme år. Dermerd ble prosessen begynt på nytt. Fader Lin ble så raskt bispeutnevnt på nytt, uten pavelig mandat, den 16. april 1990, og ble bispeviet den 6. mai 1990 av biskop Joseph Zong Huaide av Jinan. Hans biskopelige myndighet ble i stillhet legitimert kirkerettslig av pave Johannes Paul II i 1998. 

I 1992 starten han det gamle juniorseminaret i Guangzhou igjen i sakristiet i katedralen. Sammen år bygde han et katolsk ossuarium på en høyde i Yushatan i storbyens utkant. Påsken 1993 innførte han messen etter Annet vatikankonsils liturgireform i sitt bispedømme – først i katedralen. Han opprettet også et lite gamlehjem ved den katolske kirken på Shamian i Guangzhou. Utbygninger på det som var igjen av katedralområdet førte til bedre plass til den nå blomstrende nonneordenen i bispedømmet.

Biskop Lin døde av tuberkulose den 25. mai 2001.

## Referanser
Laugarvatn

**Laugarvatn** er en innsjø sørvest på Island. Den er litt mindre enn nabovatnet, Apavatn, som ligger like sør for Laugarvatn. Laugarvatn har et areal på litt over 2 km². 

Vannet ligger ved en populær turiststi, *Den gyldne sirkelen*. Om en vil gå fra Þingvellir til Haukadalur kan en følge en sti gjennom et flott vulkanlandskap og langs Laugarvatn.

## Eksterne lenker
* Informasjon
Vladivostoktid

**Vladivostoktid** (**VLAT**) (russisk: владивостокское время &ndash; *vladivostokskoje vremja*) er en tidssone i Russland, oppkalt etter byen Vladivostok. Den ligger 10&nbsp;timer foran UTC (UTC+10) og 7&nbsp;timer foran Moskvatid (MSK+7).

*Vladivostok sommertid* (*VLAST*) tilsvarer UTC+11, fremdeles 7&nbsp;timer foran Moskva (MSK+7). Denne blir imidlertid ikke lenger brukt (se under).

Områder som bruker Vladivostoktid er per 2026 Khabarovsk kraj, de sentrale delene av republikken Sakha, Den jødiske autonome oblast og Primorskij kraj. Mellom 26. oktober 2014 og 24. april 2016 ble Vladivostoktid også brukt i Magadan oblast og Sakhalin.

Den 27. mars 2011 gikk Russland over til helårlig sommertid. I stedet for å veksle mellom UTC+10 om vinteren og UTC+11 om sommeren ble Vladivostoktid låst på UTC+11 fram til 2014, da den ble satt tilbake til UTC+10 hele året.

## Se også
*Tid i Russland

## Referanser
Claus Hjelte

**Claus Johannesen Hjelte** (1884–1969) var en norsk arkitekt.

Hjelte tok eksamen på arkitektlinjen ved Trondhjems Tekniske Læreanstalt i 1907. I perioden 1911&ndash;12 studerte han ved Kungliga Tekniska högskolan i Stockholm.  I 1912 opprettet han eget arkitektkontor i Trondheim.

Blant offentlige bygninger tegnet av Hjelte var den bevaringsverdige Singsaker skole (1915), Prinsen kinosenter (fasade, 1915), Trondheim ingeniørhøgskole (1924), Adolf Øiens skole (1924), Glåmos kirke (1926), Hitra kirke (1927), hovedbygget ved Falstad skolehjem (1921, brukt som hovedbygg i Falstad fangeleir av tyskerne under andre verdenskrig), Steinkjer landsgymnas, Hasselvika kirke (1951). Andre oppdrag omfattet interiøret i Hegstad kirke, restaureringsplan for Mære kirke, restaureringsplan for hovedbygningen på Austråttborgen etter brannen i 1916, design for Trøndelagsutstillingen 1930. Flere av Hjeltes bygninger regnes som bevaringsverdige og av høy antikvarisk verdi.

Da han var student ved Trondhjems tekniske Læreanstalt var Claus Hjelte formann i Teknikernes Fodboldclub. Han tok initiativ til opprettelsen av Det Nordenfjeldske Fodboldforbund, som ble stiftet 28. september 1905. Det Nordenfjeldske Fodboldforbund ble en del av Norges Fotballforbund i 1909, skiftet senere navn og ble til Trondhjems Fotballkrets.

## Galleri

Adolf_Oiens_skole_Trondheim.jpg|Adolf Øiens skole
Hitrakirke2.JPG|Hitra kirke
Trondheim_ingeniørhøgskole_01.jpg|Trondheim ingeniørhøgskole


## Referanser


## Eksterne lenker
* Norsk kunstnerleksikon: Claus Hjelte
* Om Claus Hjelte i Steinkjerleksikonet
* bjarne.berre.no: Falstad – et spesielt bygg – en spesiell historie
August Spørck

**August Geelmuyden Spørck** (1851–1928) var en norsk general og Venstre-politiker. Han var forsvarsminister i Gunnar Knudsens første regjering fra 20. august 1909 til 1. februar 1910.

## Karriere
1898–1900 var han suppleant til Stortinget fra Trondhjem og Levanger krets, mens han var fast medlem i den neste perioden. Han satt også i Trondheim bystyre.

Han hadde eksamen fra Krigsskolen 1872, og studerte videre ved den militære høyskole, Centralskolen, samt i Frankrike, England og Sveits. Han ble offiser i 1872, premierløytnant i 1877, kaptein i 1880 og oberstløytnant og militærkonsulent i Stockholm 1902. 1905 ble han utnevnt til oberst og sjef for 4. korps av Trondhjemske infanteribrigade. Han ble utnevnt til generalmajor og kommandant i Trondheim i 1914, og var fra 1916 generalinspektør for infanteriet. Han ble innvilget avskjed i 1919.

Spørck var med å stifte Nordenfjeldske Kunstindustrimuseum. Han og ektefellen Mimi Spørck (født Jenssen) var i 1885 medstiftere av Trondhjems Kvinnesaksforening, der han ble styremedlem fra starten, mens ektefellen senere ble leder.

Han ble i 1901 utnevnt til ridder av 1. klasse av St. Olavs Orden og forfremmet til kommandør av 1. klasse i 1910. Han var også kommandør av 1. klasse av den danske Dannebrogordenen, storoffiser av den belgiske Leopoldsordenen, offiser av den franske Æreslegionen samt ridder av 1. klasse av den svenske Sverdordenen.

## Familie
Han var sønn av kjøpmann Johan Henrik Julius Iver Spørck og hustru Olivia Cathrine Dedekam Geelmuyden. Han ble i 1880 gift med Marie Jenssen (1857–1930), datter av Anton Mathias Jenssen. Gjennom dattera Ingegerd (1883–1971) ble han svigerfar til legen Olai Lorange.

## Referanser


## Litteratur
* *Den Kongelige norske Sankt Olavs orden 1847–1947*, utgitt av ordenskanselliet ved O. Delphin Amundsen, Grøndahl & Søns Forlag, Oslo, 1947

## Eksterne lenker
*
Primera División 1972–1973

**Primera División 1972-73** var den 42. sesongen i spansk fotball siden ligaen ble innført. Sesongen ble innledet 2. september 1972 og avsluttet 20. mai 1973. Spanske Marianín fra Real Oviedo ble toppscorer med 19 ligamål. Atlético Madrid vant sin 7. ligatittel denne sesongen.

## Ligatabell
	
K=kamper spilt, V= vunnet, U= uavgjort, T= tap, MF-MM= mål for-mål mot, P = Poeng

## Kamper

## Vinnerlag
**Spillere som hadde minst 8 kamper for [[Atlético Madrid]]:**
Adelardo, Alberto Fernández, Heraldo Becerra, Domingo Benegas Jiménez, José Luis Capón, Eusebio, Julio Iglesias, Javier Irureta, José Eulogio Gárate, Eugenio Leal Vargas, Luis Aragonés, Jesús Martínez Jayo, Francisco Delgado Melo, Iselin Santos Ovejero, Pacheco Gómez, Quique Vicente, Rodri, Ignacio María Salcedo, José Armando Ufarte

*Trener*: Max Merkel

## Kilder
*  Tabell og resultater på Base de Datos Histórica de Fútbol, besøkt 4. juli 2018
Camilla Odfjell Gruer

**Camilla Odfjell Gruer** (født 1969) er en norsk forretningskvinne og lærer. Hun var ifølge bladet *[[Kapital (tidsskrift)|Kapital]]* en av Norges rikeste personer med en estimert formue på 400 millioner kroner i 2005.

Gruer er eneeier av eiendomsfirmaet Gruco AS og arbeider som lærer på Ringerike videregående skole.

Hun er datter av skipsreder Dan Odfjell og søster til Anita Louise Whitaker.

## Referanser
Sovnarkom

**Sovnarkom** (russisk: Совнарком, akronym for: Совет народных комиссаров (СНК) &ndash; *Sovjet narodnykh komissarov (SNK)*, det vil si *Folkekommissærenes råd*), var Sovjetunionens regjering, fastsatt i den sovjetiske grunnloven av 1918 som ansvarlig overfor det øverste sovjet for «den allmene forvaltning av statens affærer». Sovnarkom fikk i forfatningen fullmakt til å utstede dekreter med lovs fulle kraft, dersom dette var nødvendig når det øverste sovjet ikke var samlet.

I 1946 ble Sovnarkom erstattet av Ministerrådet (*Sovjet ministrov* eller *Sovmin*). Samtidig byttet folkekommissariatene (наркомат &ndash; *narkomat*) navn til ministerier, og folkekommissærene ble ministre.
Primera División 1971–1972

**Primera División 1971-72** var den 41. sesongen i spansk fotball siden ligaen ble innført. Sesongen ble innledet 4. september 1971 og avsluttet 14. mai 1972. Spanske Enrique Porta fra Granada CF ble toppscorer med 20 ligamål. Real Madrid vant sin 15. ligatittel denne sesongen.

## Ligatabell
	
K=kamper spilt, V= vunnet, U= uavgjort, T= tap, MF-MM= mål for-mål mot, P = Poeng

## Resultater

## Vinnerlag
**Spillere som fikk minst 8 kamper for [[Real Madrid]]:**
Francisco Javier Aguilar, Amancio, Eduardo Anzarda, Gregorio Benito, Pedro Eugenio De Felipe, Mariano García Remón, Antonio González, José Antonio Grande, Ramón Moreno Grosso, Marañón, Pirri, Santillana, Juan Carlos Touriño, Manuel Velazquez, Juan Verdugo, Ignacio Zoco

*Trener*: Miguel Muñoz

## Kilder
*  Tabell og resultater på Base de Datos Histórica de Fútbol, besøkt 4. juli 2018
8 Mile Road

**8 Mile Road** danner grensen mellom byen Detroit (Wayne County) og Detroits nordlige forsteder i Oakland og Macomb County. Lokalt blir veien ofte bare kalt *Eight Mile* eller *Eight*.

Veien har lenge fungert som et de facto kulturelt skille mellom den i hovedsak fattige afroamerikanske byen og dens mer velstående, hovedsakelige hvite nordlige forsteder. 

Baker's Keyboard Lounge i 20510 Livernois Street ved 8 Mile Road er USAs eldste kontinuerlig drevne jazzklubb og har blitt drevet siden mai 1934.

Som navnet impliserer går 8&nbsp;Mile Road  øst–vest, nord for utgangspunktet til  Mile Road System i Michigan og Woodward-avenyene.

## Referanser
Primera División 1970–1971

**Primera División 1970-71** var den 40. sesongen i spansk fotball siden ligaen ble innført. Sesongen ble innledet 12. september 1970 og avsluttet 18. april 1971. José Eulogio Gárate fra Atlético Madrid og Carles Rexach fra FC Barcelona ble toppscorere med 17 ligamål. Valencia CF vant sin 4. ligatittel denne sesongen.

## Ligatabell
	
K=kamper spilt, V= vunnet, U= uavgjort, T= tap, MF-MM= mål for-mål mot, P = Poeng

## Resultater

## Vinnerlag
**Spillere som fikk minst 8 kamper for [[Valencia CF]]:**
Abelardo, Aníbal Pérez, Anton Manuel, José Claramunt, Enrique Claramunt, José Vicente Forment, Jesús Martínez, Paquito García, Carlos Pellicer, Poli, Sergio Lloret, Juan Cruz Sol, Tatono, Óscar Rubén Valdez

*Trener*: Alfredo di Stefano

## Kilder
*  Tabell og resultater på Base de Datos Histórica de Fútbol, besøkt 4. juli 2018
Primera División 1969–1970

**Primera División 1969-70** var den 39. sesongen i spansk fotball siden ligaen ble innført. Sesongen ble innledet 13. september 1969 og avsluttet 19. april 1970. José Eulogio Gárate, Luis Aragonés begge fra Atlético Madrid og Amancio Amaro Real Madrid ble toppscorer med 16 ligamål. Atlético Madrid vant sin 6. ligatittel denne sesongen.

## Ligatabell
	
K=kamper spilt, V= vunnet, U= uavgjort, T= tap, MF-MM= mål for-mål mot, P = Poeng

## Resultater

## Kilder
*  Tabell og resultater på Base de Datos Histórica de Fútbol, besøkt 4. juli 2018
9 Mile Rd.

**9 Mile Road** er en vei i Oakland og Macomb County i den amerikanske delstaten Michigan. Den strekker seg mellom Beck Road i Novi i vest til Jefferson Avenue i St. Claire Shores i øst.
Primera División 1968–1969

**Primera División 1968-69** var den 38. sesongen i spansk fotball siden ligaen ble innført. Sesongen ble innledet 14. september 1968 og avsluttet 20. april 1969. José Eulogio Gárate (Atlético Madrid) og Amancio Amaro (Real Madrid) ble toppscorere med 14 ligamål. Real Madrid vant sin 14. ligatittel denne sesongen.

## Ligatabell
	
K=kamper spilt, V= vunnet, U= uavgjort, T= tap, MF-MM= mål for-mål mot, P = Poeng

## Resultater

## Vinnerlag
**Spillere som fikk minst 8 ligakamper for [[Real Madrid]]:**
Amancio, Antonio Betancort, Antonio Calpe, Pedro Eugenio De Felipe, Francisco Gento, Ramón Moreno Grosso, José Luis López, Miguel Ángel Pérez, Pirri, Manuel Sanchis, Manuel Velazquez, Ignacio Zoco, Fernando Zunzunegui

*Trener*: Miguel Muñoz

## Kilder
*  Tabell og resultater på Base de Datos Histórica de Fútbol, besøkt 4. juli 2018
Haakon Melhuus

**Haakon Melhuus** (født 1947) er statsmeteorolog og værmelder på NRK TV.

Melhuus studerte realfag ved Universitetet i Oslo hvor han ble utdannet Cand.scient. og meteorolog i 1975. Underviste deretter i den videregående skole i Lørenskog i et år før han ble meteorolog i værtjenesten på Værnes flyplass, hvor han var i fire år. Deretter Værvarslinga for Nord-Norge i Tromsø, hvor han ble i fem år. 

I 1986 ble Melhuus ansatt ved Meteorologisk institutt på Blindern hvor han er en av de faste værmeldere på TV. Han er kjent for alltid å ha et smil og gode kommentarer på lur.

Melhuus var medlem av styret for Det norske meteorologiske institutt 1995–2003. Melhuus hadde sin siste dag på jobb i NRK 26.09.13 før han gikk av med pensjon.

## Referanser


## Eksterne lenker
* NRK Stjerneklart, 11. januar 2008: Haakon Melhuus
Quarto d’Altino

**Quarto d’Altino** er en kommune i storbyområdet Venezia, regionen Veneto, Italia. «Quarto» i navnet kommer av at den lå en kvartmil fra den romerske byen Altinum. 

Innbyggertallet pr 31.&nbsp;desember 2006 er ca. 7655. Kommunen dekker et areal på 28 km² og innbyggertettheten er ca. 273 pr km².

## Referanser


## Eksterne lenker
*
Freddy & the Casuals

**Freddy & The Casuals** er et norsk rap-orkester med en besetning på ti som inkluderer en blåserekke, perkusjon, trekkspill og tre korister i tillegg til bass, gitar og trommer. Bandet som har en gjennomsnittsalder på 21 år kommer fra Vestfold.

Bandet fikk sitt gjennombrudd i 2007 da de vant en lokal bandkonkurransen og premien var spillejobb på Slottsfjellfestivalen i Tønsberg. Samme år ble deres første demo *Casual EP* utgitt. På  i 2008 fikk bookingagent Svein Bye i ArtistPartner høre den og det resulterte i en kontrakt. Siden har de imponert konsertpublikum på Sentrum Scene, Tryvann Russetreff, Granittrock, Slottsfjellfestivalen og spilt på mange andre konsertscener rundt om i landet.

I juni var de plukket ut som et av åtte band, blant 400 demoer, til å spille på Norwegian Wood, NRK P3 og Gramos Urørt Underwood-scene.

## Medlemmer Freddy & The Casuals
* Fredrik Eldøy: Rap, Beats, Trompet
* Jon Axel Josefsen: Rap
* Kim Alexander Holmøy: Trommer
* Fredrik Severin: Bass
* Pål Stefan Brekke: Gitar
* Andreas Søyland: Perkusjon
* Morten Smith Lien: Saksofon
* Mathilde Espeseth: Vokal
* Sandra Martine Huseklepp: Vokal
* Camara Lundestad Joof: Vokal
* Andreas Kumar: altmuligtmann

## Diskografi
**[[Definisjonen]]* (2009)

## Eksterne lenker
* Hjemmeside
* Myspace
Dekrettid

**Dekrettid** (russisk: декретное время &ndash; *dekretnoje vremja*) refererer til endringene i Sovjetunionens tidssystem som ble innført ved et Sovnarkom-dekret 16. juni 1930. I henhold til dette dekretet skulle alle klokker i Sovjetunionen permanent stilles en time fram i forhold til standardtiden for hver tidssone.

Dekrettiden er uavhengig av sommertid, som ble innført i Sovjetunionen først i 1981. Når begge tidsendringene var aktive var følgelig sommertiden *to* timer foran standardtiden i Sovjetunionen.

Fra 1982 til 1986 ble dekrettiden gradvis avskaffet av den sovjetiske regjeringen i 30 oblaster og autonome republikker i Russiske SFSR. I 1990 ble den også avskaffet i Ukraina, Moldavia, Georgia og Aserbajdsjan, etterfulgt av hele Sovjetunionen i mars 1991 (åtte måneder før unionen ble oppløst).

23. oktober 1991 vedtok RSFSRs øverste sovjet å gjeninnføre dekrettid i Russland. Den ble gjeninnført 19. januar 1992, unntatt i følgende av Russlands føderasjonssubjekter:

*Astrakhan oblast
*Kirov oblast
*Novosibirsk oblast
*Samara oblast
*Saratov oblast
*Udmurtia
*Volgograd oblast

## Se også
*Tid i Russland
Ordenspoliti

**Ordenspoliti** er den delen av politiet som primært bedriver ordenstjeneste. Dette til forskjell fra kriminalpoliti, som bedriver etterforskning.

Som navnet sier, er det ordensavdelingen som har til oppgave å sørge for ro og orden. Dette innebærer oppdrag av ulike slag, som trafikkdirigering ved behov, sikring av gods og eiendom, hindring av slagsmål, oppløp og uregelmessigheter, varetakelse av hjelpeløse i rus (også kalt «fyllearrest», alternativt ordne med medisinsk behandling) og annet som bidrar til et trygt liv for lovlydige borgere

Politi som jobber ved ordensavdelingene har også ansvaret for innledende etterforskning i saker som oppstår. Mannskapene har gjerne grunnleggende kompetanse på etterforskningsarbeid.

## Norge
Politiets mannskaper på ordensavdelingene må være operativt godkjente. Det vil si at de må trene på pågripelser, førstehjelp, løsning av væpnede oppdrag og bestå en skytegodkjenningsprøve. En slik godkjenning må gjennomføres og bestås årlig. 

Politiets hundetjeneste ligger under begrepet ordenspoliti. Politiet har patruljehunder, narkotikahunder, bombehunder, lavinehunder, ruinhunder, åstedshunder og brannhunder.

Politiets beredskapstropp er en spesialtrent avdeling med tanke på væpnede oppdrag. Beredskapstroppen (Delta) ligger i Oslo, og utfører de farligste oppdragene i tillegg til "vanlige" ordensoppdrag.

Politiets Utrykningsenhet (UEH) er spesialtrente operative politimannskap. UEH er stedsplassert over hele landet, men stort sett i tilknytning til hovedpolitistasjonen i de ulike politidistriktene. UEH har "dobbel" dose treningsmengde i forhold til de andre operative mannskapene. Mannskaper i politiets hundetjeneste har samme treningsmengde på operative disipliner som UEH-mannskap.

Ved større politikamre kan tjenesten være utspesialisert som egen gren med folk ansatt spesielt for slik tjeneste, mens tjenestemenn ved mindre lokalavdelinger også kan tillegges andre oppgaver.
Cranston (Rhode Island)

**Cranston** er den tredje største byen i delstaten Rhode Island, USA. Byens søsterbyer er Itri i Italia og Santo Domingo i Den dominikanske republikk.

## Referanser


## Eksterne lenker
*
HMS «Plymouth» (F126)

**HMS «Plymouth»** (F126) er en britisk fregatt av Rothesay-klassen, oppkalt etter den engelske byen Plymouth. Etter å ha bli tatt ut av tjeneste i 1988, er hun bevart og blitt åpnet for publikum i flere britiske havner.

HMS «Plymouth» deltok i Falklandskrigen, der den hadde en sentral rolle under gjenerobringen av Sør-Georgia (Operasjon Paraquet). 25. april 1982 ble den argentinske ubåten «Santa Fe» uskadeliggjort etter å ha blitt angrepet av britiske helikoptre samt sjømålsmissiler fra HMS «Endurance» og HMS «Plymouth». Senere samme dag ga fregatten ildstøtte ved ilandføringen av tropper på King Edward Point.

Etter Operasjon Paraquet sluttet HMS «Plymouth» seg til hovedstyrken og tok del i flere operasjoner.

8. juni ble skipet angrepet av argentinske jagerfly. HMS «Plymouth» ble truffet av bomber og kanongranater og ble påført betydelige skader. Den ble reparert og tjente senere som kystvaktskip i Vestindia.

## Eksterne lenker

* A brief history of HMS Plymouth (F126) (engelsk)
* Campaign to save veteran warship (engelsk)
Rosengang

**Rosengang** er et bindemønster som er mye brukt i åkle i Valle og Bykle i Setesdal. Ellers er dette mønsteret lite brukt i Norge, men en del brukt i Sverige. Rosengang kan ligne noe på krokbragd. Det er innslagsrips som vil si at renninga ikke vises. Det blir vevd på fire skaft og med motsatte skill. En må veve to motsatte innslag for å dekke renninga ei gang. Dette gir en noe løsere vev enn krokbragd og det går mindre garn. Med de fire ulike skillene kan en få frem utolig mange forskjellige border. I Setesdal blir noen av disse bordene kalt «krok», «holekrok», «kross og kringle» og «lusenet».

Rosengang blir også kalt rosebragd.

## Litteratur
Karin Bøe: *Rugger i rosengang* 2005. Mastergradsoppgave Høgskolen i Telemark, Institutt for folkekultur.
Landesorg

**Landesorg**, eller **nasjonal sørgedag**, er betegnelsen på en dag eller en periode med sorg blant befolkningen i en nasjon. Dager eller perioder med landesorg er vanligvis dager til minne om personer som har hatt stor betydning for nasjonen, typisk presidenter, regenter eller andre statsoverhoder. Det erklæres ofte landesorg samme dag som begravelsen, eller ved markering på dødsdagen i årene etter. Landesorg er også vanlig ved større tragedier og naturkatastrofer i en nasjon hvor mange menneskeliv er gått tapt. Landesorgen blir erklært av nasjonens myndigheter, som også bestemmer landesorgens varighet.

I Iran ble det erklært 40 dagers landesorg etter dødsfallene til ayatollahene Khomeini i 1989 og Khamenei i 2026. Etter dronning Elizabehs død i 2022, ble det erklært landesorg til og med begravelsesdagen, og keiser Hirohitos død i 1989 utløste seks dagers landesorg. I USA er det vanlig å erklære nasjonal sørgedag den dagen tidligere presidenter blir gravlagt.

## Landesorg i Norge
Landesorg er et begrep som ikke er nevnt i det norske lovverket, og det er ingen faste regler eller ordninger for landesorg. Etter kongene Haakon VIIs og Olav Vs dødsfall i henholdsvis 1957 og 1991 ble det erklært fire måneders hoffsorg. Det ble ikke erklært landesorg ved monarkenes bortgang, men begrepet ble ble knyttet til den dyptfølende sorgen som spredte seg bland befolkningen. 

Regjeringen bestemte at 1. januar 2005 skulle være en nasjonal sørgedag til minne for ofrene etter tsunami-katastrofen som inntraff i Sør-Asia romjulen 2004. 
Etter terrorangrepene i Norge 22. juli 2011 kunngjorde statsminister Jens Stoltenberg at 21. august 2011 skulle være nasjonal sørgedag. Dagen skulle være til minne om ofrene etter terrorangrepene i Regjeringskvartalet og på Utøya. 

## Referanser
Holdning over underholdning

***Holdning over underholdning*** er den andre studioutgivelsen fra Gatas Parlament og ble gitt ut i 2001.

## Sporliste
# «Holdning over underholdning»
# «Ti mot en»
# «Nå om da'n»
# «Fucked-Up på laurdag»
# «Østkantens pøbelvelde»
# «Proletarparty»
# «Prat»
# «Tinghusblues»
# «Graffiti tidsreiser»
# «Vanvittig utopi»
# «Tredagern»
# «Asfaltevangeliet»
Dermatom

Et **dermatom** er et område på huden som forsynes av nerver utgående fra en særskilt spinalnerve (også kalt nerverot). Kunnskap om dermatomenes utbredelse på kroppen (se figur) brukes blant annet for å kunne stille riktig (nivå)diagnose ved sykdom og skader i nervesystemet, se nevrologi. Symptomer i ett bestemt dermatom indikerer at den tilhørende spinalnerven i det aktuelle nivået av ryggen er affisert (se figur), mens sykdom/skade på en *forgrening* av spinalnerven vil gi symptomer som er avgrenset til forsyningsområdet for denne såkalt *perifere* nerven.

Et illustrerende eksempel er *[[herpes zoster]]* (ofte kalt *[[helvetesild]]*, fordi det ofte gir et "brennende" ubehag/smerter). Dette er et utslett som karakteristisk kommer langs ett bestemt dermatom. Utslettet ligner på vannkopper og skyldes faktisk reaktivering av vannkoppevirus etter tidligere gjennomgått infeksjon. Viruset brer seg langs forgreningene (og nervefletningene) fra den aktuelle spinalnerven og gir seg typisk til kjenne som små væskefylte (vannkoppelignende) blemmer i huden i det aktuelle dermatomet.

Se også nevrologi.
Ichthyobodo necator

***Ichthyobodo necator*** er en encellet parasittisk organisme som lever på fisk i ferskvann.
Den er en heterotrof flagellat og forårsaker sykdommen som kalles «**costia**», da man tidligere trodde at organismen tilhørte slekten *[[Costia]]*. Sykdommen forårsakes trolig også av andre beslektede arter.

*Ichthyobodo necator*-parasittene har en størrelse på 5-15 µm og angriper fiskens hud og gjeller. 
Fisken får en gråaktig «hinne» på huden og puster tungt. Hud kan begynne å flasse av og fisken kan begynne å miste skjell og få sår. I de senere stadier av sykdommen ligger fisken på bunnen med sammenklappede finner og vil være svært letargisk. I dette stadiet vil det ofte være for sent å behandle.

Discus og koi er akvariefisk som er spesielt utsatt for *Ichthyobodo necator*. For discus er det effektivt å behandle fisken med en varmekur hvor temperaturen heves til 33&nbsp;°C eller mer, i fire dager. For fisk som ikke tåler så høye temperaturer, kan medisinering være en bedre fremgangsmåte.

*Ichthyobodo necator* har også betydning for oppdrettsnæringen.

## Eksterne lenker
* 
* Ichthyobodo necator (Kinetoplastida)--a complex of sibling species.
Miguel Ferrer

**Miguel José Ferrer** (1955–2017) var en amerikansk skuespiller kjent fra filmer som *[[RoboCop]]*, *[[DeepStar Six]]* og *[[Traffic]]*, og fra TV-serier som *[[Twin Peaks]]*, *[[The Stand (TV-serie)|The Stand]]*, **' og ''[[Crossing Jordan]]''. 

Ferrer medvirket i over 120 film- og TV-produksjoner.

== Biografi==
Miguel Ferrer ble født som den eldste i en barneflokk på fem. Hans far var den puertoricanske skuespilleren [[José Ferrer]] og hans mor skuespillerinnen og sangerinnen [[Rosemary Clooney]]. I tenårene peilet han seg inn mot en musikkarriere og spilte trommer og sang i bandet The Jenerators. Han spilte også trommer på [[Keith Moon]]s soloalbum ''[[Two Sides of the Moon]]'' i [[The Beach Boys]]-[[coverlåt]]en «Don't Worry Baby». Han studerte senere skuespill ved [[The Beverly Hills Playhouse]].

Ferrer TV-debuterte i 1981 i en gjesterolle i kriminalserien ''[[Magnum, P.I.]]'' Deretter medvirket han i noen tv-filmer samt hadde noen gjesteopptredener i tv-serier før han i 1990 fikk rollen som den kyniske og egenrådige FBI-agenten Albert Rosenfield i tv-serien ''[[Twin Peaks]]''. Han gjentok rollen i filmen ''[[Twin Peaks: Fire Walk with Me]]'' (1992) og i ''Twin Peaks: The Return'' (2017), som ble hans siste tv-opptreden. Parallelt med ''Twin Peaks'' hadde han også rollen som Todd Spurrier i dramaserien ''[[Shannon's Deal]]''. Han hadde deretter flere markante TV-roller, deriblant miniserien ''[[The Stand (TV-serie)|The Stand]]'' (1994), komiserien ''[[LateLine]]'' (1998–1999), animasjonsserien ''[[Jackie Chan Adventures]]'' (2003–2004) (stemme), ''[[Bionic Woman (TV-serie fra 2007)|Bionic Woman]]'', ''[[Crossing Jordan]]'' (2001–2007) og i **' (2012–2017). Gjesteopptredener inkluderer serier som blant annet *[[CHiPs]]* (1983), *[[Cagney & Lacey]]* (1984), *[[Hill Street Blues]]* (1984), *[[T.J. Hooker]]* (1985), *[[Miami Vice]]* (1987 og 1989), *[[Akutten]]* (1994), *[[Tales from the Crypt]]* (1990 og 1994), *[[Will & Grace]]* (1999), *[[American Dad!]]* (2007) og *[[Medium (TV-serie)|Medium]]* (2008).

Han filmdebuterte i *Heartbreaker* (1983) og har siden medvirket i filmer som blant annet *[[Star Trek III: The Search for Spock]]* (1984), *[[RoboCop]]* (1987), *[[DeepStar Six]]* (1989), *[[Hot Shots! Part Deux]]* (1993), *[[Spanerne 2]]* (1993), *[[The Night Flier (film)|The Night Flier]]* (1997), *[[Traffic]]* (2000) og *[[Iron Man 3]]* (2013). 

## Priser
Ferrer ble tildelt en Screen Actors Guild Award for sin rolle i filmen *[[Traffic]]* (sammen med en rekke andre i filmen). I 2007 ble han tildelt en Imagen Foundation Award for sin rolle i serien *[[Crossing Jordan]]*.

## Privatliv
Ferrer giftet seg med Leilani Sarelle i 1991 og de fikk to sønner sammen. De skilte seg i 2003. I 2005 giftet han seg med Lori Weintraub og de fikk én sønn sammen.

Han var fetter av George Clooney.

Ferrer døde av strupekreft i sitt hjem i Los Angeles, 61 år gammel. Han er begravet på Cementerio Santa María Magdalena de Pazzis i San Juan, Puerto Rico, ved siden av sin far, José Ferrer.

## Referanser


## Eksterne lenker
* 
* 
*
Kidsa har alltid rett

***Kidsa har alltid rett*** er Gatas Parlament sitt tredje studioalbum.

## Sporliste
#«Du kan ikke lære faren din å pule»
#«Til ungdommen» (med Supa Sayed)
#«Unger»
#«Selv de med tro» (med Supa Sayed)
#«Ligge i skje» (med Jester)
#«Counter Strike» (med Supa Sayed)
#«Hokus pokus»
#«Inkassodyret» (med Supa Sayed)
#«Trudelattan-lei»
#«Blant glansbilder»
#«Postkort (med hat og kjærlighet)»
#«Hva er det som foregår?»
Brenta (elv)

**Brenta** er en 174 km lang elv som springer ut fra innsjøene Caldonazzo og Levico sydøst for Trento, og renner gjennom Suganerdalen i østlig retning. Ved Bassano del Grappa forlater Brenta de sydlige Kalkalpene og fortsetter gjennom det venetianske lavlandet til den renner ut i Adriaterhavet rett sør for den venetianske lagunen i regionen Veneto.

I romertiden ble Brenta kalt Medoacus, og nær Padova delte den seg i to greiner, Medoacus Maior (Store Medoacus) og Medoacus Minor (Lille Medoacus). Elva endra elveleie en gang tidlig i middelalderen og elveleiet gjennom Padova ble overtatt av Bacchiglione.

På 1500-tallet ble en lang kanal bygd fra landsbyen Stra til Adriahavet utenom den venetianske lagunen. En annen kanal, ofte kalt Riviera del Brenta ble bygd for å gå direkte til Venezia og Padova, sistnevnte fungerte som en reservehovedstad i Republikken Venezia, og Brenta fikk derfor stor betydning som trafikkåre. Det ble etterhvert bygd store villaer langs elva og det venetianske aristokratiet brukte å seile på kanalen i gondoler eller i bekvemme båter som ble kalt *Burchielli*. Varer ble transportert på tradisjonelle prammer kalt *Burci*.

Tre av villaene langs Riviera del Brenta er i dag tilgjengelig for allmennheten: Villa Foscari, Villa Widmann - Foscari og Villa Pisani. Båtutflukter til disse med avslutning ved Markusplassen hører i dag til Venezias turistattraksjoner.

## Referanser
Jakobsli

**Jakobsli** er en gård og nærliggende boligområde i den administrative bydelen Østbyen i Trondheim.  Gården het opprinnelig Grinnan og lå under gården Nedre Tesli, men ble fradelt i 1803 og solgt til Jakob Iversen Kuråsen, som den siden har hatt navn etter. Siden 1946 har store deler av gårdens grunn blitt utstykket til boligbebyggelse. Jakobsli danner en sammenhengende bebyggelse med Charlottenlund i nord. For statistiske formål utgjør de delområdet Charlottenlund–Jakobsli i Trondheim kommune. 

## Forveksling med Charlottenlund
I dagligtale og hos private aktører har Jakobsli feilaktig tatt over for Øvre Charlottenlund, på grunn av poststedene 7058 og 7059 Jakobsli. Desember 2019 ble det opprettet et innbyggerforslag for å erstatte poststedsnavnet Jakobsli med Charlottenlund, da området tidligere lå under 7050 Charlottenlund (1907–1969). Forslaget oppnådde 800 underskrifter, hvorav 80% kom fra husstander på Charlottenlund-Jakobsli. Våren 2021 sa flertallet i Trondheim bystyre ja til innbyggerforslaget. 1. oktober 2023 ble 7058 Jakobsli endret til 7058 Charlottenlund, mens 7059 Jakobsli ble omtegnet til å hovedsakelig kun dekke Jakobsli, Fortuna og Sæterbakken.

## Referanser


## Eksterne lenker
* Wikioppføring av «Jakobsli» hos Strinda historielag
Liste over tyske mestere i storslalåm

**Liste over tyske mestere i storslalåm** inneholder en oversikt over alle utøvere som siden 1955 har blitt tyske mestere i storslalåm.
Karen Sofie Hanssen

**Karen Sofie Hanssen** (født 1879, død 1950), bedre kjent under pseudonymet **Nicolette**, var en norsk visedikter. Allerede 1912 begynte hun å skrive viser for Bokken Lasson på Chat Noir og var revyteaterets husdikter i en årrekke. I en lang periode skrev hun også populære, aktuelle vers i avisen *[[Tidens Tegn (avis)|Tidens Tegn]]*.

Hun var en sjenert og tilbakeholden kvinne, som aldri selv trådte fram i rampelyset.

En av de visene hennes, som lenge holdt seg populær i sangbøker, var *Svart og hvitt* eller *[[På Youngtorgets basar|Nær ved Yungstørjes basar]]*, som hun skrev til sangeren Jens Hetland på Chat noir i 1913.

I 1923 ga hun ut boken *To på vidda*, under pseudonym; på tittelbladet står det «skrevet av Tore og tegnet av Koll». Boken er en fortelling på vers som åpner slik: «Jeg heter Tore og broren min Koll / jeg er elve og Tore er tolv.» Illustratøren på dette bokprosjektet var Ivar Mauritz-Hansen, som Hanssen samarbeidet med flere ganger senere.

## Bibliografi

* 1913: *12 sjømandsviser*, Helge Erichsens forlag
* 1915: *Hverdagsviser*
* 1922: *Cabaretviser*
* 1923: *To på vidda*, Olaf Norlis forlag – tekst av Nicolette, illustrasjoner av Ivar Mauritz-Hansen
* 1925: *Per kommer stadig forsent på skolen* (barnebok på rim) – tekst av Nicolette, illustrasjoner av Mauritz-Hansen; gjenutgitt i 1944 

* 1935: *Per kommer stadig forsent på skolen*; nyutgave med nytt omslag av Ivar Mauritz-Hansen 
* 1943: *På landet : barnas sangbok*, Mittet forlag – illustrert av Nora Axe 
* 1944: *Året rundt* 
* 1944: *Studenten* 
* 1947: *Forhør* ; *Dagen derpå* ; *Selvmordskandidaten* ; *En liten prat*
* 1947: *Eventyret* 

## Referanser


## Kilder
* Odd Bang-Hansen, *Chat Noir og norsk revy*, Oslo 1961
Apocalypso

***Apocalypso*** er det fjerde studioalbumet til hiphop-gruppen Gatas Parlament. Albumet ble gitt ut 5. desember 2008.

## Sporliste
#«Her er siste nytt»
#«Asylhotell Ritz»
#«Harde kår»
#«Sådan er kapitalismen»
#«Kyss meg i Fremskrittet»
#«Pinto»
#«Vann på Mars»
#«En rasist på Ål stasjon»
#«Michael Palin for President»
#«Et tupp i Fremskrittet»
#«Dagens avis»
#«Rasist mot min vilje»
#«Sekstiårslaget»

## Referanser


## Eksterne lenker
*
Krokbragd

**Krokbragd** er et bindemønster som blir vevd på 3 til 8 skaft. En vever med innslagsrips, det vil si at renninga skjules. En vever et innslag for hvert skill, altså 3 til 8 innslag for å dekke renninga ei gang. Dette gjør at jo flere skaft en bruker jo tykkere blir det, jo mer garn går det og jo seinere går det å veve. Men en kan også variere mønsteret desto mer. Krokbragd er et vanlig bindemønster i hele Norge og i Sverige.

## Litteratur
*Turid Steen: *Krokbragd* 1982 Hovedoppgave Statens lærerhøgskole i forming, Oslo
*Inga Lisa Petersson: *Bunden rosengång – från [[Jämtland]] och [[Härjedalen]]* 1983 ISBN 91-36-01358-7

## Eksterne lenker
* Krokbragd hos Hemp Yarns
Vikåsen

**Vikåsen** er et område i den administrative bydelen Østbyen i Trondheim, i det som tidligere var Strinda kommune.

På Vikåsen er Vikåsen skole (barneskole), og Markaplassen skole (ungdomsskole). På området er det også flere barnehager.

## Eksterne lenker
* Vikåsen skole